b"\n_START_ARTICLE_\nIsidre Gav\xc3\xadn i Valls\n_START_SECTION_\nBiografia\n_START_PARAGRAPH_\nTot i n\xc3\xa0ixer a Barcelona, es trasllad\xc3\xa0 a viure a Lleida als 17 anys, on curs\xc3\xa0 Enginyeria T\xc3\xa8cnica Agr\xc3\xadcola. El 1981 s'afilia a la Joventut Nacionalista de Catalunya i ingressa posteriorment a Converg\xc3\xa8ncia Democr\xc3\xa0tica de Catalunya, on ha sigut membre del comit\xc3\xa8 executiu nacional i president de la Federaci\xc3\xb3 de Lleida des de 2003. Ha estat membre del claustre de l'Escola Superior d'Agricultura de Lleida i de la UPC els anys 1982 i 1983._NEWLINE_Fou diputat al Parlament de Catalunya des de 1984 fins a 1999. Des del 2003 fins al 2007 fou el president de la Diputaci\xc3\xb3 de Lleida._NEWLINE_Gav\xc3\xadn fou el candidat de CiU a la paeria en cap de Lleida a les eleccions locals de 2003 i 2007, quedant segon en ambd\xc3\xb3s comicis._NEWLINE_El 2010 Isidre Gav\xc3\xadn va impulsar una moci\xc3\xb3 a la Paeria de Lleida sol\xc2\xb7licitant la prohibici\xc3\xb3 de l'\xc3\xbas del burca i el niqab a la ciutat. Lleida va esdevenir la primera ciutat de Catalunya i de l'Estat en regular aquesta mena de vestiments. _NEWLINE_El 2011 fou nomenat director general de l'empresa p\xc3\xbablica Centrals i Infraestructures per a la Mobilitat i les Activitats Log\xc3\xadstiques._NEWLINE_El juliol de 2018 fou nomenat secretari d\xe2\x80\x99Infraestructures i Mobilitat de la Generalitat, substituint Ricard Font. Aix\xc3\xad, Gav\xc3\xadn es convert\xc3\xad en el n\xc2\xba2 de la conselleria de Territori i Sostenibilitat."